text: সাফি উদ্দিন সাফি একজন বাংলাদেশি চলচ্চিত্র পরিচালক। ২০০৩ সালে মুক্তিপ্রাপ্ত মান্না, পূর্ণিমা ও ওমর সানী অভিনীত গাদ্দারী চলচ্চিত্র পরিচালনার মাধ্যমে তার চলচ্চিত্রে যাত্রা শুরু করেন।  সাফি উদ্দিন সাফি মোট চব্বিশটি চলচ্চিত্র পরিচালনা করেছেন। ২০১৭ সালে মুক্তিপ্রাপ্ত মিসড কল তার পরিচালিত সর্বশেষ চলচ্চিত্র। বর্তমানে তিনি সিক্রেট এজেন্ট শিরোনামের একটি চলচ্চিত্র পরিচালনা করেছেন।
  
  কর্মজীবন 
  বাংলাদেশের বিখ্যাত পরিচালক দেলোয়ার জাহান ঝন্টু পরিচালিত ১৯৯৭ সালে মুক্তিপ্রাপ্ত জসিম অভিনীত ফাইভ রাইফেল চলচ্চিত্রে প্রধান সহকারী পরিচালক হিসেবে সাফি উদ্দিন সাফি তার কর্মজীবন শুরু করেন। এরপর, একই পরিচালকের ২০০৩ সালের বীর সৈনিক চলচ্চিত্রে সহকারী পরিচালক হিসাবে দায়িত্ব পালন করেন তিনি। পরে, আরেক চলচ্চিত্র পরিচালক ইকবালের সঙ্গে মিলে যৌথভাবে "সাফি-ইকবাল" নামে তিনি গাদ্দারী শিরোনামের প্রথম চলচ্চিত্র পরিচালনা করেন। ইকবালের সঙ্গে যৌথভাবে পরিচালনায় গাদ্দারী, তোমার জন্য মরতে পারি, প্রেম মানে না বাধা, মেশিনম্যান, বড় ভাই জিন্দাবাদ প্রভৃতি চলচ্চিত্র পরিচালনা করেন। পরবর্তীতে পরিচালক ইকবাল চলচ্চিত্র পরিচালনা ছেড়ে দিলে সাফি একাই "সাফি উদ্দিন সাফি" নামে এককভাবে চলচ্চিত্র পরিচালনা শুরু করেন। তার একক পরিচালিত চলচ্চিত্রের মধ্যে ঢাকার কিং, পূর্ণদৈর্ঘ্য প্রেম কাহিনী, পূর্ণদৈর্ঘ্য প্রেম কাহিনী ২, ভালোবাসা এক্সপ্রেস, ফাঁদ - দ্য ট্র‍্যাপ, হানিমুন, ওয়ার্নিং, বিগ ব্রাদার ও ও সাথী রে এর মত চলচ্চিত্র আছে। ২০১৯ সালের ডিসেম্বরে তিনি সিক্রেট এজেন্ট শিরোনামের একটি চলচ্চিত্র পরিচালনার ঘোষণা দেন।
  
  ২০১৯ সালের ৩০ ডিসেম্বর অনুষ্ঠিত বাংলাদেশ ফিল্ম ক্লাব লিমিটেড নির্বাচনে কার্যকরী সদস্য পদে বিজয়ী হয়ে ২০২০ সাল পর্যন্ত দায়িত্ব পালন করবেন তিনি।
  
  নির্বাচিত চলচ্চিত্র 
   মিসড কল (২০১৭)
   পূর্ণদৈর্ঘ্য প্রেম কাহিনী ২ (২০১৬)
   ব্ল্যাকমানি (২০১৫)
   বিগ ব্রাদার (২০১৫)
   ওয়ার্নিং (২০১৫)
   ভালোবাসা এক্সপ্রেস (২০১৪)
   হানিমুন (২০১৪)
   ফাঁদ - দ্য ট্র‍্যাপ (২০১৪)
   পূর্ণদৈর্ঘ্য প্রেম কাহিনী (২০১৩)
   প্রেম প্রেম পাগলামি (২০১৩)
   ঢাকার কিং (২০১২)
   আমার বুকে মধ্যেখানে (২০১০)
   প্রেম মানে না বাধা (২০১০)
   ও সাথী রে (২০০৯)
   বড় ভাই জিন্দাবাদ (২০০৮)
   মেশিনম্যান (২০০৭)
   গাদ্দারী (২০০৩)
  
  তথ্যসূত্র
  
  বহিঃসংযোগ 
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬৭-এ জন্ম
  বিষয়শ্রেণী:বাংলাদেশী চলচ্চিত্র পরিচালক
  বিষয়শ্রেণী:ব্রাহ্মণবাড়িয়ার ব্যক্তি
title: সাফি উদ্দিন সাফি